b"\n_START_ARTICLE_\nByer i World of Warcraft\n_START_SECTION_\nDarnassus\n_START_PARAGRAPH_\nDarnassus er hovedstaden til Night Elves, og ligger p\xc3\xa5 \xc3\xb8ya Teldrassil i kontinentet Kalimdor. Darnassus er den minst bes\xc3\xb8kte Alliancebyen p\xc3\xa5 grunn av dens lite sentrale beliggenhet. Med sitt stille og fredelige skogbelagte preg, har Darnassus blitt beskrevet som en High-Fantasy by.\n_START_SECTION_\nExodar\n_START_PARAGRAPH_\nExodar er en av to nye byer i World of Warcraft-universet som kom med i tilleggspakken The Burning Crusade. Exodar var en naaru satellitt ved Tempest Keep, men kr\xc3\xa6sjlandet p\xc3\xa5 \xc3\xb8ya Azuremyst Isle etter Draeneienes fluktfors\xc3\xb8k fra Tempest Keep. Exodar fungerer idag som hovedstaden til Draeneiene og er preget av teknologiske mysterier og andre magiske fenomener.\n_START_SECTION_\nIronforge\n_START_PARAGRAPH_\nIronforge er den mest popul\xc3\xa6re byen i World of Warcraft-universet p\xc3\xa5 Alliancesiden, og tilh\xc3\xb8rer rasen Dwarves (fungerer ogs\xc3\xa5 som hovedstad for Gnomes, etter Gnomeregans fall). Etter tilleggspakken The Burning Crusade er ikke Ironforge s\xc3\xa5 mye bes\xc3\xb8kt som den brukte \xc3\xa5 v\xc3\xa6re. Beliggenheten har blitt ganske upraktisk, ettersom det er vanskelig \xc3\xa5 komme til Outland fra Ironforge. I byen kan du frakte deg raskt over til Stormwind via Deeprun Tram. Ironforge ligger i Dun Murogh, Khaz Modan, Eastern Kingdoms.\n_START_SECTION_\nStormwind City\n_START_PARAGRAPH_\nStormwind City ligger i Elwynn Forest (s\xc3\xb8rvestlige Eastern Kingdoms), som er i startsonen til rasen Humans, og fungerer som Humans hovedstad, og er knutepunktet for alliansen. Byen ligger sentralt til, med kort flytur til Dark Portal og Outland, tog i Deeprun Tram til Ironforge, og havn med b\xc3\xa5tforbindelse til Auberdine (nordvest i Kalimdor), Theramore Isle (s\xc3\xb8r\xc3\xb8st i Kalimdor) og Northrend. Stormwind er inspirert av middelalderen, der riddere og andre elementer fra denne epoken er sv\xc3\xa6rt merkbare.\n_START_SECTION_\nOrgrimmar\n_START_PARAGRAPH_\nOrgrimmar er rasen Orc sin hovedstad, og ligger i Durotar i kontinentet Kalimdor. Rasen Troll bruker ogs\xc3\xa5 Orgrimmar som midlertidig hovedstad. Orgrimmar er omringet av uendelige \xc3\xb8rkenomr\xc3\xa5der, og er knutepunktet for Horden. Tidligere brukt som et senter for handel og andre aktiviter, er byen n\xc3\xa5 (som de fleste andre byene i World of Warcraft) mindre bes\xc3\xb8kt som et resultat av tilleggspakken The Burning Crusade.\n_START_SECTION_\nSilvermoon City\n_START_PARAGRAPH_\nSilvermoon City er en av to nye byer i World of Warcraft-universet, og er den gjenoppbygde hovedstaden til rasen Blood Elf. Det er den minst bes\xc3\xb8kte byen av Horden selv om det g\xc3\xa5r en portal dit rett fra Undercity.\n_START_SECTION_\nThunder Bluff\n_START_PARAGRAPH_\nThunder Bluff er hovedstaden til Taurens, og ligger i Mulgore i sentral-Kalimdor. Thunder Bluff er en fredelig by, og er omringet av idylliske gr\xc3\xb8nne sletter. Byen er inspirert av indianerne sitt s\xc3\xa6rpreg, som bruk av tremateriale, l\xc3\xa6r og maling.\n_START_SECTION_\nUndercity\n_START_PARAGRAPH_\nUndercity ligger under Humans gamle hovedstad, Capital City, i Tirisfal Glades, og er rasen Undead sin hovedstad. Undercity har et veldig m\xc3\xb8rkt preg, noe som st\xc3\xa5r i stil med byens innbyggere. Inngangen til byen er inngangen til Capital City, som n\xc3\xa5 ligger i ruiner. Fra inngangen kommer du ned i byen med en heis. Byen er under bakken og best\xc3\xa5r av flere etasjer og ganger, noe som gj\xc3\xb8r at det ikke akkurat er lett \xc3\xa5 finne fram f\xc3\xb8rste gang du bes\xc3\xb8ker byen.\n_START_SECTION_\nBooty Bay\n_START_PARAGRAPH_\nBooty Bay ligger i Stranglethorn Vale i s\xc3\xb8renden av Eastern Kingdoms, og blir drevet av Steamwheedle Cartel som er en handelsorganisasjon drevet av Goblins. Dette er \xc3\xa9n av to byer i Stranglethorn Vale, den andre er Hordebyen Grom'gol Basecamp._NEWLINE_I Booty Bay  finnes blant annet et n\xc3\xb8ytralt auksjonshus og en bank. Vertshuset der har navnet The Salty Sailor, og her finnes mange av oppdragene i Stranglethorn Vale. Booty Bay har en b\xc3\xa5trute til Ratchet i Kalimdor. Byen er n\xc3\xb8ytral i forhold til konflikten mellom Horden og Alliansen._NEWLINE_P\xc3\xa5 en liten \xc3\xb8y vest for Booty Bay finnes en statue av en goblin som minner om Kristusstatuen i Rio de Janeiro. I Booty Bay kan man ogs\xc3\xa5 f\xc3\xa5 kj\xc3\xb8pt papeg\xc3\xb8yer, ett av mange kj\xc3\xa6ledyr som spillernes figurer kan samle p\xc3\xa5."